ΚΑΝΟΝΙΣΜΟΣ (ΕΚ) αριθ. 1562/96 ΤΗΣ ΕΠΙΤΡΟΠΗΣ της 30ής Ιουλίου 1996 για τον καθορισμό του συντελεστή μειώσεως για τον καθορισμό της ποσότητας των μπανανών που θα κατανεμηθούν σε κάθε επιχειρηματία της κατηγορίας Γ για τη δασμολογική ποσόστωση του 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 1442/93 της Επιτροπής, της 10ης Ιουνίου 1993, περί λεπτομερειών εφαρμογής του καθεστώτος εισαγωγής των μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1409/96 (4), και ιδίως το άρθρο 4 παράγραφος 4,

Εκτιμώντας:

ότι ο κανονισμός (ΕΚ) αριθ. 2724/95 της Επιτροπής (5) για την εφαρμογή του άρθρου 4 παράγραφος 4 του κανονισμού (ΕΟΚ) αριθ. 1442/93, προσωρινά, αναμένοντας την προσαρμογή της δασμολογικής ποσόστωσης μετά την προσχώρηση της Αυστρίας, της Φινλανδίας και της Σουηδίας, έχει καθορίσει το συντελεστή μειώσεως που θα εφαρμοσθεί στην αίτηση ετήσιας κατανομής σε κάθε επιχειρηματία της κατηγορίας Γ, με βάση τη δασμολογική ποσόστωση των 2 200 000 τόνων για το 1996 7

ότι η δασμολογική ποσόστωση έχει καθορισθεί σε 2 553 000 τόνους για το 1996 από τον κανονισμό (ΕΚ) αριθ. 1559/96 της Επιτροπής (6) 7 ότι, εντούτοις, για να υπολογισθεί ο προαναφερθείς συντελεστής μειώσεως πρέπει από τη συνολική δασμολογική ποσόστωση να αφαιρεθούν 72 440 τόνοι που κατανεμήθηκαν στους επιχειρηματίες που υπέστησαν τις επιπτώσεις των θεομηνιών Iris, Luis και Marilyn σε εφαρμογή των κανονισμών της Επιτροπής (ΕΚ) αριθ. 127/96 (7) και (ΕΚ) αριθ. 822/96 (8) 7 ότι ο συντελεστής πρέπει να καθορισθεί με τη βάση των 2 553 000 τόνων 7

ότι για λόγους σαφήνειας πρέπει επομένως να καταργηθεί ο κανονισμός (ΕΚ) αριθ. 2724/95 7

ότι τα μέτρα που προβλέπονται στον παρόντα κανονισμό πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη δασμολογική ποσόστωση που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η ποσότητα που θα κατανεμηθεί σε κάθε επιχειρηματία της κατηγορίας Γ για το 1996, λαμβάνεται, εφαρμόζοντας στην ποσότητα που ζητεί να του κατανεμηθεί κάθε επιχειρηματίας, σύμφωνα με τις διατάξεις του άρθρου 4 παράγραφος 4 του κανονισμού (ΕΟΚ) αριθ. 1442//93, το συντελεστή μειώσεως 0,000391.

Άρθρο 2

Ο κανονισμός (ΕΚ) αριθ. 2724/95 καταργείται.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 181 της 20. 7. 1996, σ. 13.

(5) ΕΕ αριθ. L 283 της 25. 11. 1995, σ. 13.

(6) Βλέπε σελίδα 12 της παρούσας Επίσημης Εφημερίδας.

(7) ΕΕ αριθ. L 20 της 26. 1. 1996, σ. 17.

(8) ΕΕ αριθ. L 111 της 4. 5. 1996, σ. 7.